Varebeskrivelse Tarifering KN-kode Begrundelse

(1) (2) (3)

1. Beklædningsgenstand af ensfarvet 2,3 mm tyk trikotage (60 % ►C1 uld ◄ , 40 % polyamid) uforet med reverskrave, bestemt til at dække den øverste del af kroppen ned til under hoften. Den har lange ærmer, V-formet halsudskæring med gennemgående åbning foran, der lukkes med knapper fra højre mod venstre, lommer under taljen og en søm forneden. Beklædningsgenstanden består af seks bredder (to for og fire bag), der er syet sammen i længderetningen. Den har også to indvendige skulderpuder og to indsnit lodret fra brystet (jakke). Jf. fotografi nr. 557 (*1). 6104 31 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, underposi-tionsbestemmelse 2.A til afsnit XI, bestemmelse 9 til kapitel 61 og teksten til KN-kode 6104 og 6104 31 00 . I betragtning af beklædningsgenstandens almindelige udseende, i særdeleshed en vis stivhed (tykt stof, seks bredder og to indsnit), skal denne vare betragtes som en jakke i KN-kode 6104 .

2. Beklædningsgenstand af ensfarvet 2,1 mm tyk trikotage (70 % akryl, 30 % uld), uforet med nedfaldskrave, bestemt til at dække den øverste del af kroppen ned til under taljen. Den har lange ærmer, V-formet halsudskæring med gennemgående åbning foran, der lukkes med knapper fra højre mod venstre, lommer under taljen og en søm forneden. Beklædningsgenstanden består af seks bredder (to for og fire bag), der er syet sammen i længderetningen. Den har også to indvendige skulderpuder og to indsnit lodret fra brystet (jakke). Jf. fotografi nr. 558 (*1). 6104 33 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, underposi-tionsbestemmelse 2A til afsnit XI, bestemmelse 9 til kapitel 61 og teksten til KN-kode 6104 og 6104 33 00 . I betragtning af beklædningsgenstandens almindelige udseende, i særdeleshed en vis stivhed (tykt stof, seks bredder og to indsnit), skal denne vare betragtes som en jakke i KN-kode 6104 .

3. T-shirt lignende let beklædningsgenstand af tynd trikotage (100 % bomuld), stribet i to farver, uforet, uden krave, der lukkes fra højre mod venstre, bestemt til at dække den øverste del af kroppen ned til hoften. Den er sømmet nederst på ærmerne og forneden. Den har korte ærmer, rund tætsiddende hals med gennemgående åbning foran, der lukkes med knapper fra højre mod venstre, og påsyede lommer under taljen. Beklædningsgenstanden har ligeledes indvendige skulderpuder (cardinganlignende beklædningsgenstand). Jf. fotografi nr. 555 (*1). 6110 20 99 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur,.bestemmelserne 4 og 9 til kapitel 61 og teksten til KN-kode 6110 , 6110 20 og 6110 20 99 . I betragtning af beklædningsgenstandens almindelige udseende, i særdeleshed at det anvendte stof ikke har tilstrækkelig stivhed til at blive tariferet som jakke, skal denne vare betragtes som en cardiganlignende beklædningsgenstand i KN-kode 6110 .

4. Beklædningsgenstand, løstsiddende af kraftig trikotage (60 % bomuld, 40 % polyester) ensfarvet, uforet, uden krave, der lukkes fra højre mod venstre, bestemt til at dække den øverste del af kroppen ned til hoften. Den er sømmet nederst på ærmerne og forneden. Den har lange ærmer, V-formet halsudskæring med gennemgående åbning foran, der lukkes med knapper fra højre mod venstre, påsyede lommer under taljen samt lodrette slidser i siderne forneden (cardiganlignende beklædningsgenstand). Jf. fotografi nr. 556 (*1). 6110 20 99 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, underposi-tionsbestemmelse 2.A til afsnit XI, bestemmelserne 4 og 9 til kapitel 61 og teksten til KN-kode 6110 , 6110 20 og 6110 20 99 . I betragtning af beklædningsgenstandens almindelige udseende, i særdeleshed at det anvendte stof ikke har tilstrækkelig stivhed til at blive tariferet som jakke, skal denne vare betragtes som en cardiganlignende beklædningsgenstand i KN-kode 6110 .

5. Vare bestående af to beklædningsgenstande sammenpakket til detailsalg: a) en ensfarvet rød pullover af let trikotage (80 % bomuld, 20 % polyester), bestemt til at dække overkroppen, uden åbning, med lange ærmer og tætsiddende halsud-skæring. Denne beklædningsgenstand har påsatte ribkanter ved halsudskæringen, forneden og forneden på ærmerne, samt et påsyet pyntemotiv på forsiden; den er på indersiden ved halsudskæringen påsyet en dekorativ detalje udført i samme stof som benklæderne. Jf. fotografi nr. 559 A (*1) 6110 20 99 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 13 og underpositionsbesternmelse 2.A til afsnit XI, bestemmelse 3 b) og bestemmelse 9 til kapitel 61 og teksten til KN-kode 6104 , 6104 62 , 6104 62 10 , 6110 , 6110 20 og 6110 20 99 . I betragtning af disse beklædningsgenstandes almindelige udseende og især den påsyede meget store pynteapplikation og den dekorative detalje ved halsudskæringen på indersiden er det ikke indlysende, at denne vare udelukkende eller hovedsagelig anvendes som en pyjamas.

b) et par lange benklæder af let trikotage (80 % bomuld, 20 % polyester) med påtrykte tern i flere farver, beregnet til at gå fra taljen til anklerne, uden åbning ved taljen. Denne beklædningsgenstand sammentrækkes i taljen ved hjælp af en elastik og har en ribkant forneden på.benene. Den har også to stropper i taljehøjde til brug ved ophængning. Jf. fotografi nr. 559 B (*1). 6104 62 10

6. Vare bestående af to beklædningsgenstande sammenpakket til detailsalg: a) en pullover af let trikotage (80 % bomuld, 20 % polyester), konfektioneret af to forskellige stoffer (en ensfarvet blå samt en rød- og hvidstribet), bestemt til at dække overkroppen, uden åbning, med lange ensfarvede ærmer. Denne beklædningsgenstand har påsatte ribkanter forneden og forneden på ærmerne. Den har også en tætsiddende halsudskæring med to påsyede ribkanter af forskellig farve, et påtrykt pyntemotiv på forsiden og to pyntestikninger ved ærmegabene. Jf. fotografi nr. 560 A (*1) 6110 20 99 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 13 og underpositionsbesternmelse 2.A til fsnit XI, bestemmelse 3 b) og bestemmelse 9 til kapitel 61, og teksten til KN-kode 6104 , 6104 62 , 6104 62 10 , 6110 , 6110 20 og 6110 20 99 . Se også de forklarende bemærkninger til HS, pos. 6112 . I betragtning af disse beklædningsgenstandes almindelige udseende og især det påtrykte, meget markante pyntemotiv, den dobbelte ribkant ved halsudskæringen og pyntestikningerne på pulloveren og for benklæderne sidebåndet og de to pyntestikninger er det ikke indlysende, at denne vare udelukkende eller hovedsagelig anvendes som en pyjamas.

b) et par lange benklæder af let trikotage (80 % bomuld, 20 % polyester), konfektioneret af de samme to stoffer som overdelen, beregnet til at gå fra taljen til anklerne, uden åbning ved taljen. Denne beklædningsgenstand sammentrækkes i taljen ved hjælp af en elastik og har en ribkant forneden på benene. Den har i længderetningen på det venstre ben indsyet et bånd af det stribede stof. Den har også to pyntestikninger ved det indsatte bånd og to stropper i taljehøjde til brug ved ophængning. Jf. fotografi nr. 560 B (*1). 6104 62 10

7. Vare (70 × 12 × 1 cm) af strikket sisal, forsynet med et håndtag af træ i hver ende. Den er bestemt til kropsmassage. (Toiletartikel) Jf. fotografi nr. 554 (*1). 6302 99 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 6302 og 6302 99 00 . Se ligeledes de forklarende bemærkninger til HS, pos. 6302 .